ಸರ್ಕಾರಿ ಗೋಮಾಳ ಕಬಳಿಸಿ ಸರ್ಕಾರಕ್ಕೆ ಮಾರಾಟ ಸೂಕ್ತ ತನಿಖೆ ನಡೆಸಬೇಕೆಂದು ಸ್ಥಳೀಯರ ಒತ್ತಾಯ ರಾಮನಗರನ.11: ಕೋಟ್ಯಂತರ ರೂ ಬೆಲೆಬಾಳುಬ ಸರ್ಕಾರಿ ಗೋಮಾಳದ ಜಾಗವನ್ನು ಜಿಲ್ಲಾ ಪಂಚಾಯತ್ ಸದಸ್ಯೆಯ ಗಂಡ ಲಪಟಾಯಿಸಿದ್ದಾನೆ ಎಂಬ ಗಂಭೀರ ಆರೋಪ ಕೇಳಿ ಬಂದಿದೆ. ಆ ಗೋಮಾಳದ ಜಾಗಕ್ಕೆ ನಕಲಿ ದಾಖಲೆಗಳನ್ನು ಸೃಷ್ಟಿಸಿ, ಸರ್ಕಾರಿ ಜಾಗವನ್ನು ಕಬಳಿಸಿಕೊಂಡು ಕೋಟ್ಯಂತರ ರೂಪಾಯಿ ಹಣವನ್ನು ತಿಂದು ತೇಗಿದ್ದಾನೆ ಎನ್ನಲಾಗಿದೆ. ಈ ಕುರಿತ ವರದಿ ಇಲ್ಲಿದೆ ನೋಡಿ. ರಾಮನಗರ ಜಿಲ್ಲೆ ತುಂಗಣಿ ಜಿಲ್ಲಾ ಪಂಚಾಯಿತಿ ಸದಸ್ಯೆ ಉಷಾ ಅವರ ಪತಿ ರವಿ ಎಂಬಾತ, ತಮ್ಮ ರಾಜಕೀಯ ಪ್ರಭಾವ ಬಳಸಿ ಸರ್ಕಾರಿ ಜಾಗ ಒತ್ತುವರಿ ಮಾಡಿದ್ದಾನೆ. ಜೊತೆಗೆ ಸರ್ಕಾರದಿಂದಲೇ ಪರಿಹಾರದ ಹಣ ಪಡೆದು, ಸರ್ಕಾರಕ್ಕೆ ವಂಚನೆ ಮಾಡಿರುವುದು ಬೆಳಕಿಗೆ ಬಂದಿದೆ. ರಾಮನಗರ ಜಿಲ್ಲೆ ಕನಕಪುರ ತಾಲೂಕಿನ ರಾಯಸಂದ್ರ ಗ್ರಾಮದ ಸರ್ವೆ ನಂಬರ್ 45 ಮತ್ತು 48ರ ಮೂಲ ದಾಖಲೆಗಳ ಪ್ರಕಾರ ಕೆರೆ ಹಾಗೂ ಗುಂಡು ತೋಪಾಗಿದೆ. ಆದ್ರೆ ರವಿ ತಮ್ಮ ಪ್ರಭಾವ ಬಳಸಿ, ಜಾಗಕ್ಕೆ ಸಾಗುವಳಿ ಚೀಟಿ ಪಡೆಯದೆ, ಜಮೀನನ್ನ ದುರಸ್ತಿ ಮಾಡಿಸಿಕೊಂಡು, ಅಧಿಕಾರಿಗಳ ಸಹಕಾರದಿಂದ ಇಟ್ಟಿಗೆ ಫ್ಯಾಕ್ಟರಿ ನಡೆಸಲು ಎಂದು ಭೂ ಪರಿವರ್ತನೆ ಮಾಡಿಕೊಂಡಿದ್ದಾರೆ. ಆ ನಂತರ ಸ್ಥಳೀಯ ಪಂಚಾಯಿತಿಯಿಂದ ಅನುಮತಿ ಪಡೆದು ಆ ಜಾಗಕ್ಕೆ, ಇಖಾತೆ ಮಾಡಿಕೊಂಡಿದ್ದಾರೆ. ಆನಂತರ ಅದೇ ಜಾಗ ಇದೀಗ ರಾಷ್ಟ್ರೀಯ ಹೆದ್ದಾರಿಗೆ ಒತ್ತುವರಿಯಾಗಿದ್ದು, ಸರ್ಕಾರದಿಂದಲೂ ಕೋಟ್ಯಾಂತರ ರೂ. ಹಣವನ್ನ ಪರಿಹಾರವಾಗಿ ಪಡೆದಿದ್ದಾರೆ. ಕೆಲಸದ ಒತ್ತಡದಿಂದ ನಿದ್ರೆ ಬರುತ್ತಿಲ್ಲವೇ? ಹಾಗಿದ್ರೆ ಪ್ರತಿನಿತ್ಯ ಈ ಪಾನೀಯ ಕುಡಿಯಿರಿ ಅಂದಹಾಗೆ ಬೆಂಗಳೂರುಕೊಳ್ಳೇಗಾಲ ರಾಷ್ಟ್ರೀಯ ಹೆದ್ದಾರಿಯನ್ನ ಇದೀಗ ಅಗಲಿಕರಣ ಮಾಡಲಾಗುತ್ತಿದೆ. ಹೀಗಾಗಿ ಹೆದ್ದಾರಿಯ ಅಕ್ಕಪಕ್ಕದ ಜಾಗವನ್ನ ರಾಷ್ಟ್ರೀಯ ಹೆದ್ದಾರಿ ಪ್ರಾಧಿಕಾರ ವಶಕ್ಕೆ ಪಡೆದು ಜಮೀನಿನ ಮಾಲೀಕರಿಗೆ ಪರಿಹಾರವನ್ನ ನೀಡಿದೆ. ಅದರಂತೆ ರವಿ ಎಂಬಾತ ಸಹ ಅಧಿಕಾರಿಗಳ ಜೊತೆ ಶಾಮೀಲಾಗಿ ಸರ್ಕಾರಿ ಜಾಗವನ್ನ ಕಬಳಿಸಿ, ಸರ್ಕಾರದಿಂದಲೇ ಕೋಟ್ಯಾಂತರ ರೂ ಹಣವನ್ನ ಪರಿಹಾರವಾಗಿ ಪಡೆಯಲಾಗಿದೆ.ಇನ್ನು ಸರ್ಕಾರಿ ಜಾಗ ಕಬಳಿಸಲು ಪಂಚಾಯಿತಿ ಪಿಡಿಓ, ಕನಕಪುರ ತಾಲೂಕು ಪಂಚಾಯಿತಿ ಇಒ ಸಹ ಆಕ್ರಮಕ್ಕೆ ಸಾಥ್ ನೀಡಿದ್ದಾರೆಂಬ ಆರೋಪ ಇದೆ. ಹೀಗಾಗಿ ಇವರ ವಿರುದ್ದ ಸೂಕ್ತ ಕ್ರಮ ಜರುಗಿಸಬೇಕೆಂದು ವಿವಿಧ ಸಂಘಟನೆಗಳ ಮುಖಂಡರು ಆಗ್ರಹಿಸುತ್ತಿದ್ದಾರೆ. ಇನ್ನು ಈ ಬಗ್ಗೆ ರವಿ ಅವರನ್ನ ಕೇಳಿದರೆ ಪ್ರತಿಕ್ರಿಯೆ ನೀಡಲು ಹಿಂದೇಟು ಹಾಕಿದ್ದಾರೆ. ಅಲ್ಲದೇ ಕನಕಪುರ ತಹಶೀಲ್ದಾರ್ ಸಹ ಮಾತನಾಡಲು ನಿರಾಕರಿಸಿದ್ದಾರೆ.ಒಟ್ಟಾರೆ ಕೋಟ್ಯಾಂತರ ರೂ ಬೆಲೆ ಬಾಳುವ ಸರ್ಕಾರಿ ಜಾಗವನ್ನ ಕಬಳಿಸಿ, ಸರ್ಕಾರದಿಂದಲೇ ಕೋಟ್ಯಾಂತರ ರೂ. ಪರಿಹಾರ ಪಡೆಯಲಾಗಿದೆ. ಈ ನಿಟ್ಟಿನಲ್ಲಿ ರಾಮನಗರ ಜಿಲ್ಲಾಡಳಿತಹಾಗೂ ಸರ್ಕಾರ ಈ ಬಗ್ಗೆ ಸೂಕ್ತ ಕ್ರಮ ತೆಗೆದುಕೊಳ್ಳಬೇಕಿದೆ.ವರದಿ:ಎ.ಟಿ.ವೆಂಕಟೇಶ್